**A Future Health Products Kft. 2022.03.04.-én induló „Sanity-Living márciusi nyereményjáték” elnevezésű nyereményjátékának menete és szabályzata**

**1. A játék és a szervező**

A nyereményjáték (a továbbiakban “Játék, Kampány”) szervezője és lebonyolítója a Future Health Products Kft. (Cg02-09-085500, adószám: 28956567-2-02, székhely: 7623 Pécs, Marosvásárhely út 4 1/8) a továbbiakban “Szervező/adatkezelő”.

Szervezőhöz az alábbi elérhetőségen fordulhat a Játékos.

E-mail: sanityliving@gmail.com

A nyereményt a Szervező biztosítja.

Jelen játékszabályzat a https://www.sanity-living.com/jognyilatkozat címen érhető el.

A Kampány során Szervező reklámokban hirdetheti a Játékot. A Játékkal kapcsolatosan jelen Játékszabályzat tekintendő teljes körű tájékoztatásnak. Az egyéb helyeken elhelyezett információk jelen Játékszabályzattól eltérő értelmezéséért Szervező mindennemű felelősségét kizárja.

**Részvételi feltételek**

A Játékban az a 18 éven felüli természetes személy vehet részt, aki Magyarországon tartózkodási- vagy lakóhellyel rendelkezik. A részvétel ingyenes. A játékban résztvevő személy a továbbiakban: „Játékos”. A Játékos a Nyereményjátékban való részvétellel elismeri, hogy teljes körűen megismerte a Játékszabályzatot és azt feltétel nélkül elfogadja. Amennyiben a Játékos jelen részvételi szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult.

Amennyiben a nyertes cselekvőképtelen, úgy nevében kizárólag törvényes képviselője járhat el.

**A játék leírása az alábbi:** Játékosnak – amennyiben korábban még nem tette meg – be kell követnie a Sanity-Living életmód program Instagram oldalát valamint a Herbalbox webáruház Instagram oldalát. A játékosnak a poszt alatti hozzászólásban meg kell jelölnie két ismerősét és 1-2 mondatban meg kell indokolnia, miért szeretne nyerni.

**2. A játék időtartama, menete**

A játék időtartama: 2022. március 04. – 2022. április 04. 23:59

A Játék időtartamának kezdete előtt és befejezése után érkezett aktivitások érvénytelenek.

A nyeremény készpénzre nem váltható és át nem ruházható.

A játékosok által megadott adatok valódiságát a Szervezőnek jogában áll ellenőrizni. A nyertes személyének azonosításához és ellenőrzéséhez a Szervező kötelezheti a nyertest személyazonosságának igazolására.

Valótlan adatok közlése a játékos kizárását vonja maga után. Amennyiben a nyertes nem a levélben foglaltaknak megfelelően jár el, vagy a kért adatok közül egyet vagy többet (például személyi igazolvány) nem hajlandó a Szervező rendelkezésére bocsátani írásban, jogosulatlanná válhat nyereményére.

Nyertes sorsolásának ideje: 2022. április 05.

Nyertes sorsolásának helyszíne: Future Health Products Kft. 7623 Pécs, Marosvásárhely út 4.

A sorsolás nyilvános és random komment választó weboldal segítségével történik.

Szervező a nyertest a nyereményjáték posztja alatti kommentben értesíti nyereményével kapcsolatosan a sorsolást követő 48 órán belül.

A 72 óráig nem elérhető, illetve nem valós adatokat megadó Játékos a nyereményre való jogosultságát elveszti.

A nyertes nem jogosult a nyereményátvételére, ha:

* a játékra jelentkezésekor nem töltötte be a 18. életévét;
* az értesítő levélre 5 munkanapon belül nem válaszol;
* bármely okból nem lehet felvenni a nyertessel a kapcsolatot;
* egyértelműen bizonyítható, hogy több és/vagy hamis regisztrációval vett részt a Játékban, mellyel jogosulatlan előnyre tett szert;
* egyértelműen bizonyítható, hogy a Játék menetét/eredményét bármilyen módon szándékosan befolyásolni próbálja;
* jelen részvételi szabályzat bármely pontját megsérti.

**3. A játék időtartama, menete**

**Nyeremény és sorsolás**

**A nyeremény:** Egy személyre szabott életmód program amely a program átadásától számítva 4 hónapig tart.

A nyeremény másra át nem ruházható.

A Szervező vállalja, hogy a hatályos jogszabályok alapján a nyereménnyel kapcsolatban felmerülő, a szervezőt terhelő közterhekkel kapcsolatos bevallási-, adatszolgáltatási és befizetési kötelezettségeit teljesíti. A hatályos jogszabályi rendelkezésekre tekintettel, hiányos- vagy nem határidőben történő adatszolgáltatás esetén a Szervezőnek nem áll módjában a nyeremény átadása.

A Szervező fenntartja a jogot, hogy a Játék során megadottakon felül további nyereményeket ajánljon fel, és tegyen elérhetővé a Játékosok számára.

A nyertesek és pótnyertesek sorsolása számítógépes program segítségével történik. A sorsolás eredményét jegyzőkönyv rögzíti.

A nyertesek nevét a Szervező az Instagram oldalán teszi közzé legkésőbb a sorsolásra megjelölt időpontot követő 48 órán belül.

Amennyiben a sorsolás után kiderül, hogy a megadott Instagram felhasználó nem létezik, vagy a Játékos 72 órán belül nem veszi fel a kapcsolatot Szervezővel, annak helyébe pótnyertes lép.

**4. Kizárás**

A jelen Játékszabályzatot el nem fogadó, vagy annak bármely pontját megsértő Játékosok nem vehetnek részt a Játékban és a nyereménysorsoláson. Amennyiben a Játékszabály megsértésére a nyeremény kisorsolása után derül fény, a szabálytalan Játékos akkor is elveszti jogát a nyeremény átvételére és a nyereményt köteles visszaszolgáltatni vagy a pénzbeli ellenértékét Szervezőnek megfizetni és minden egyéb tekintetben Szervezővel együttműködni.

A Szervező, valamint annak a Játékban részt vevő megbízottjai, ügynökségei, azok munkavállalói és Ptk. 685. b) pontban meghatározott közeli hozzátartozói, illetve a Nyereményjáték lebonyolításában részt vevő egyes közreműködők és azok hozzátartozói; továbbá egyéb, a lebonyolításban közvetlenül közreműködő cégek tulajdonosai, vezető tisztségviselői, munkavállalói, megbízottjai, valamint azok a Ptk. 685. b) pontban meghatározott közeli hozzátartozói a Játékban nem vehetnek részt.

Részvételük esetén nyereményeiket nem kaphatják meg, ezekre a pótnyertes szerez jogot.

**5. Pótnyertesek, a ki nem sorsolt vagy át nem vett nyeremények kisorsolása**

A sorsoláson valamennyi, a Játék részvételi szabályait maradéktalanul teljesítő Játékos részt vesz.

A Pótnyerteseket Szervező csak abban az esetben értesíti, ha jogosulttá válnak nyereményre.

Szervező valamennyi nyereményre 3 pótnyertest sorsol, ennek tényét jegyzőkönyvben rögzíti.

Amennyiben a nyeremény nyertese nem fogadja el a nyereményt, Szervező úgy tekinti, hogy lemondott nyereményéről, melyre a Pótnyertes szerez jogot.

Szervező teljes mértékben kizárja a felelősségét minden olyan esetben, amikor a Pótnyertes annak tudatában, hogy korábban nem nyert, a Pótnyertes sorsolás eredményéről való értesülést megelőzően nem tartotta be jelen Játékszabályokat és a későbbi kisorsolás után emiatt nem szerezhet nyereményt.

**6. Adózás, bejelentési kötelezettségek**

A nyeremény után esetlegesen fizetendő adót a Szervező fizeti. A nyertes köteles a Szervező rendelkezésére bocsátani mindazon adatokat, amelyek szükségesek lehetnek a nyereménnyel kapcsolatos adókötelezettségek teljesítésére és köteles minden egyéb tekintetben együttműködni a Szervezővel.

A nyeremény után a Játékosoknak adófizetési kötelezettsége nem merül fel.

Jelen nyereményjáték a szerencsejáték szervezéséről szóló 1991. évi XXXIV. törvény szerint nem bejelentés-köteles ajándéksorsolás és nem minősül szerencsejátéknak.

**7. A nyeremény átvétele**

A nyereményt a Játék Szervezője a Nyertes részére telefonos, illetve internetes kapcsolatfelvétel után, a nyertes e-mail címére, elektronikus levél formájában adja át. A nyereményt a Szervező a Nyertes előzetes állapotfelmérését és étkezési napló kitöltését, majd visszaküldését követően adja át, melynek időtartama maximum 15 munkanap. Ha a Nyertes bizonyos határidőn belül nem teljesíti az állapotfelméréssel járó papírok (anamnézis lap, étkezi napló) kitöltését és visszaküldését a Szervezőnek, a nyeremény átadása meghiúsul, amiért a Szervező felelősségre nem vonható.

**8. Felelősség kizárás**

Az adatszolgáltatás hiányosságáért (névelírás, e-mail cím elírás, stb.), illetve az ezzel kapcsolatos, Játékost terhelő mulasztásért, az értesítési késedelemért a Szervező nem vállal felelősséget.

A Játékosok az általuk tévesen szolgáltatott adatokból, vagy a postafiókjuk levélfogadásra képtelen állapotából adódó valamennyi következményt maguk viselik. Az adatok helytállóságát a Játékra történő jelentkezés során (vagy azt követően) Szervezőnek nem áll módjában ellenőrizni. Ezzel kapcsolatban a felelősség és minden ezzel járó jogi- és anyagi következmény minden esetben a Játékosokat terheli.

A Szervező a nyeremény hibáiért kizárja a felelősségét, kivéve, ha a felelősség kizárását a magyar jogszabályok kifejezett rendelkezéssel tiltják. A Szervező kizár minden felelősséget bármilyen kártérítési, kártalanítási igényért a Játékban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért.

A Szervező nem vállal felelősséget azért, ha a Játék időtartama alatt a Játék, illetve a Játékot tartalmazó weboldal technikai okokból időszakosan nem érhető el.

Amennyiben a Nyertes bizonyos határidőn belül nem teljesíti az állapotfelméréssel járó papírok (anamnézis lap, étkezi napló) kitöltését és visszaküldését a Szervezőnek (amely alapján az életmód program személyre szabottan készül); vagy a Nyertes nem vállalja a folyamatos online illetve telefonos kapcsolattartást, az előre egyeztetett konzultációkat; vagy a programban leírt, az étkezésére vonatkozó előre meghatározott szabályokat nem hajlandó betartani, a Szervezőnek jogában áll az elnyert életmód programot felfüggeszteni, amiért felelősségre nem vonható és kártérítésre nem kötelezhető.

**9. Adatkezelés**

A játékban résztvevő felhasználók adatait a Future Health Products Kft. célhoz kötötten, kizárólag szolgáltatásaival, valamint a Játékos jelen nyereményjátékban való részvételével kapcsolatos kommunikációra használja.

Jelen Játékszabályzat elfogadásával a Játékos hozzájárul, hogy nyerés esetén az adategyeztetés során közölt személyes adatait Szervező a nyertesek névsorában közzé tegye.

Azáltal, hogy a Játékos részt vesz a nyereményjátékban,

§ hozzájárulását adja ahhoz, hogy amennyiben nyer a Játékban, akkor a nyeremény kézbesítéséhez nélkülözhetetlen személyes adatait (név, e-mail cím, postacím telefonszám), a Szervező és a Megbízott a nyeremény kézbesítése céljából az Információs Önrendelkezési Jogról és az Információ Szabadságról szóló 2011.évi CXII. törvény rendelkezéseinek megfelelően kezelje.

§ feltétel nélkül beleegyezik abba, hogy adatait a Szervező (adatkezelő) jelen Játék lebonyolítása során az nyeremények kézbesítése céljából, a játékidőtartama alatt  felhasználja, valamint, hogy azokat az általa megadott adatok feldolgozásával megbízott adatfeldolgozók részére továbbítsa ugyanezen célra.

Szervező az Adatkezelési tájékoztatójának megfelelően kezeli a Játékosok adatait. Szervező általános adatkezelési tájékoztatója elérhető az alábbi linken: <https://herbalbox.hu/adatvedelmi-nyilatkozat-44>

Az adatkezelés ténye, a kezelt adatok köre: Instagram profil, a részvétel időpontja.

Az érintettek köre: A Játékban résztvevő valamennyi érintett.

Az adatkezelés célja: A nyereményjáték funkciójának betöltése, a sorsolás lebonyolítása.

Az adatkezelés időtartama, az adatok törlésének határideje: Az adatok kezelése a sorsolásig, illetve a nyeremény átadásáig tart.

Az adatok megismerésére jogosult lehetséges adatkezelők személye: A személyes adatokat az adatkezelő marketing munkatársai kezelhetik, a fenti alapelvek tiszteletben tartásával.

Az érintettek adatkezeléssel kapcsolatos jogainak ismertetése: Az érintett bármikor kérheti a személyes adatainak törlését a következő elérhetőségen:

E-mail: sanityliving@gmail.com

Az érintettek további jogainak ismertetése a Szervező általános adatkezelési tájékoztatójában olvasható.

Az adatkezelés jogalapja: az érintett önkéntes hozzájárulása, az Infotv. 5. § (1) bekezdése.

Adatvédelemmel kapcsolatos panaszával a Játékos a Nemzeti Adatvédelmi és Információszabadság Hatósághoz (www.naih.hu) vagy az illetékes bírósághoz fordulhat.

A nyeremény (Sanity-Living 4 hónapos életmód program) adatkezelési tájékoztatója az alábbi linken érhető el: <https://www.sanity-living.com/jognyilatkozat>

**10. Adattovábbítás a nyeremény átadása érdekében**

A továbbított adatok köre a nyeremény átadása érdekében: Vezeték- és keresztnév, cím, telefonszám, e-mail cím.

Az érintettek köre: A nyeremény átadását kérő érintett.

Az adatkezelés célja: A nyeremény átadása.

A társaság által igénybe vett adatfeldolgozó megnevezése: Nagy Alexandra, életmód és táplálkozás tanácsadó – Sanity-Living életmód program szellemi tulajdonosa.

Az adatkezelés időtartama, az adatok törlésének határideje: A nyeremény átadása.

**11. Vegyes rendelkezések**

Szervező fenntartja magának a jogot arra, hogy jelen feltételeket vagy a Játékot kiegészítse vagy módosítsa, kizárólag oly módon, hogy a Játék feltételei a Játékosok számára kedvezőbbek legyenek vagy a Játékszabályzat a hatályos jogszabályoknak megfeleljen.

Valamennyi, jelen Játékszabályzatban nem szabályozott kérdésben a hatályos magyar jogszabályok az irányadók.

Ezt a nyereményjátékot az Instagram semmilyen formában nem támogatja, azzal összefüggésbe nem hozható.

**Pécs, 2022.03.04.**